Nr. ............/.............2025

**Aprob.**

**SECRETAR DE STAT**

**Ionel Florian LIXANDRU**

**Către Inspectoratul Școlar Județean/Inspectoratul Școlar al Municipiului București**

**În atenţia doamnei/domnului inspector școlar general**

**doamnei/domnului inspector pentru activități extrașcolare**

**doamnei/domnului director al Palatului Copiilor/Palatului Național al Copiilor**

Referitor la concursurile naționale organizate de Ministerul Educației și Cercetării, în parteneriat cu alte instituții, cuprinse în Calendarul proiectelor de educație extrașcolară naționale și internaționale finanțate de Ministerul Educației și Cercetării 2025, vă comunicăm următoarele:

1. **CONCURSUL NAȚIONAL DE PROIECTE DE MEDIU**

* etapa județeană se va organiza până la 30 mai 2025; componența echipajelor clasate pe locul I la etapa județeană și datele de contact ale profesorilor coordonatori vor fi înscrise on-line în tabelul google disponibil la: https://shorturl.at/k7gEQ
* etapa națională va avea loc în perioada 15-20 iulie 2025, tabăra Muncel, județul Iași.

1. **CONCURSUL NAȚIONAL „TINERE CONDEIE”**

* etapa județeană: martie – mai 2025.Vă rugăm să transmiteți lucrările elevilor calificați la etapa națională până la data de **9 mai 2025**, în vederea jurizării acestora și stabilirii laureaților finali, dintre care vor fi selectați circa 50 de elevi participanți la tabăra de profil, care va avea loc în luna august, la Călimănești, județul Vâlcea. Din fiecare județ se califică maximum 20 de elevi (respectiv 60 de elevi din Municipiul București), jurizarea urmând a avea loc în perioada 15 mai - 10 iunie 2025. Plicurile cu lucrările elevilor calificați vor fi transmise la Palatul Național al Copiilor (Bulevardul Tineretului 8-10, sector 4, București), în atenția doamnei profesor Alina Stancu.
* etapa națională: luna august 2025, la Călimănești, județul Vâlcea.

Pentru a se asigura o maximă obiectivitate a jurizării, se mențin regulile de secretizare din anii trecuți. Niciun elev nu își semnează produsele; pe fiecare lucrare elevul autor își va trece doar un motto, la liberă alegere, pe prima pagină, în colțul din dreapta sus. Toate lucrările din județ vor fi expediate într-un singur plic A4; acesta va conține toate lucrările (cu motto) și câte un plic A5 sigilat pentru fiecare elev. Fiecare plic A5 conține o listă cu titlurile lucrărilor respectivului elev, motto-ul său, numele si prenumele, clasa, școala, localitatea. Lucrările care nu respectă regulile de secretizare nu vor intra în evaluare.

1. **CONCURSUL NAȚIONAL DE REVISTE ȘCOLARE**

* etapa județeană: aprilie 2025.Vă rugăm să transmiteți revistele calificate la etapa națională (câte 2 numere din fiecare revistă) până la data de 30 aprilie 2025, în vederea jurizării acestora și stabilirii laureaților finali. Dintre aceștia vor fi selectați circa 50 de participanți la tabăra de profil. La etapa națională se califică **maximum10 reviste/județ**, jurizarea urmând a avea loc în perioada 1 – 15 mai 2025. În cazul în care veți expedia mai mult de 10 reviste școlare, cele de la poziția 11 în jos nu vor intra în evaluare. Plicurile cu revistele calificate vor fi transmise la Palatul Copiilor Craiova (Strada Simion Bărnuțiu nr. 20, Craiova), în atenția doamnei profesor Felicia Călmuc.
* etapa națională: iunie 2025, Muncel, jud. Iași.

1. **CONCURSUL NAȚIONAL „PRIETENII POMPIERILOR”**

În baza Regulamentului Concursului național „Prietenii Pompierilor”, inspectoratele școlare județene, împreună cu inspectoratele județene pentru situații de urgență, organizează, în fiecare an, faza județeană a concursului.

* etapa județeană: până pe 20 mai 2025; etapa se desfășoară pe sexe, cu condiția prezenței a minimum trei echipaje; rezultatele vor fi transmise de reprezentanții inspectoratele județene pentru situații de urgență până la 25 mai 2025.
* etapa națională va avea loc în luna iunie 2025, la Vaslui.

1. **CONCURSUL NAȚIONAL „CU VIAȚA MEA APĂR VIAȚA”**

În baza Regulamentului Concursului național „Cu viața mea apăr viața”, inspectoratele școlare județene, împreună cu inspectoratele județene pentru situații de urgență, organizează, în fiecare an impar, faza județeană a concursului. Vă rugăm să organizați faza județeană până la data de 10 iunie 2024.

1. **CONCURSUL NAȚIONAL „EDUCAȚIE RUTIERĂ, EDUCAȚIE PENTRU VIAȚĂ”**

* etapa județeană: perioada mai – iunie 2025. Componența echipajelor clasate pe locul I la etapa județeană și datele de contact ale profesorilor coordonatori vor fi înscrise on-line în tabelul google disponibil la: https://shorturl.at/1vWes

Aceste echipaje se califică la etapa națională a concursului.

* etapa națională: iulie 2025, Buzău.

**Important:** În anul 2025 echipajele vor fi formate exclusiv din elevi de gimnaziu.

1. **CONCURS INTERNAȚIONAL „TINERI ÎN PĂDURILE EUROPEI/YOUNG PEOPLE IN EUROPEAN FORESTS - YPEF”**

* etapa județeană: aprilie 2025 (la sediile palatelor copiilor);
* preselecția națională: mai 2025 (la sediile Direcțiilor Silvice județene din cadrul RNP – Romsilva);
* etapa națională: iulie 2025, online sau Parcul natural Munții Apuseni, județul Bihor.

**Important:** Regulamentul concursului pentru 2025 este în curs de aprobare. Profesorii pot continua pregătirea elevilor, bibliografia este disponibilă pe pagina web a Romsilva.

1. **CONCURSUL NAȚIONAL DE PROIECTE ANTIDROG „ÎMPREUNĂ”**

* februarie - martie 2025: diseminarea informației în unitățile cu învățământ liceal și înscrierea la concurs; tema din acest an este „Dependențe în 2025: vaparea și noile substanțe cu proprietăți psihoactive”;
* martie - mai 2025: implementarea proiectelor înscrise;
* iunie 2025: jurizarea si premierea proiectelor. Componența echipajelor clasate pe locul I la etapa județeană și datele de contact ale profesorilor coordonatori vor fi înscrise în tabelul google disponibil la: <https://shorturl.at/89PYm>

1. **CONCURSUL NAȚIONAL DE PROTECȚIE A CONSUMATORULUI „ALEGE! ESTE DREPTUL TĂU!”**

* Temă concurs: Vulnerabilitatea tinerilor față de expunerea la publicitatea produselor cu tutun, energizante și jocuri de noroc - inclusiv campanii pe social media.
* Temă pentru testul grilă și eseu: Impactul negativ asupra tinerilor al publicității la produse cu tutun, energizante și jocuri de noroc.
* Temă pentru desene: Realizarea unui desen / creație grafică cu eticheta unui produs dulce bio.
* **Calendar:**

Pentru elevii claselor pregătitoare – clasele a VIII-a (desen/creație grafică)

* etapa pe școală: în perioada 3 - 14 martie 2025
* etapa județeană/pe municipiul București: 15-28 martie 2025
* etapa națională (doar pentru elevii claselor V-VIII): iunie 2025

Pentru elevii claselor a IX-a - a XI-a (test grilă și eseu)

* etapa județeană/pe Municipiul București: 22 martie 2025
* etapa națională – iunie 2025.

**Director General,**

**Alin-Cătălin PĂUNESCU**

**Director**

**Liliana Maria TODERIUC-FEDORCA**

**Inspector,**

**Cătălina Chendea**